पाएं अपने शहर की ताज़ा ख़बरें और फ्री ई-पेपरडाउनलोड करें
बैजनाथपुर ओपी क्षेत्र के खजूरी निवासी पनेलाल राम की बकरी चोरी कर हथियार के साथ बाइक पर सवार होकर भाग रहे दो चोर को ग्रामीणों ने खदेड़ कर पकड़ लिया और जमकर पिटाई कर दी। पिटाई के उपरांत ग्रामीणों ने बैजनाथपुर ओपी पुलिस को फोन कर इसकी जानकारी दी। जहां बैजनाथपुर ओपीध्यक्ष मजबुद्दीन अहमद सअनि सुधीर कुमार सिंह सहित अन्य पुलिस बल घटना स्थल पर पहुंच कर दोनों चोर को एक लोड देसी कट्टा एक खोखा व बाइक के साथ हिरासत में लेकर ओपी लाया गया। गिरफ्तार चोर घेलाड़ थाना क्षेत्र के महुआ निवासी सम्राट कुमार सिंह एवं प्रिंस कुमार है जिसे अग्रतर कार्रवाई करते हुए चोरी व अवैध हथियार रखने का मामला दर्ज कर शुक्रवार को न्यायिक हिरासत सहरसा भेज दिया गया। इस दौरान गिरफ्तार चोर से बरामद बाइक के संबंध में आवश्यक पड़ताल की जा रही है। ग्रामीणों ने चोरी की घटना पर आवश्यक कार्रवाई करते हुए नियंत्रित करने की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn